ཕུར་གསོལ་
རྒྱུན་ཁྱེར།
།ཕུར་གསོལ་རྒྱུན་ཁྱེར་བཞུགས་སོ། །ཀྱཻ། དགོངས་ཤིག་རྡོ་རྗེ་གཞོན་ནུའི་ཚོགས་རྣམས་དགོངས། བཀའ་ཡི་གནང་བ་རྩོལ་ལ་བྱིན་གྱིས་རློབས། །ཕུར་གསོལ་རྒྱུན་ཁྱེར་བྱ་བ་ནི། གཏོར་མ་མཆོད་གཏོར་གཞུང་བཞིན་བཤམ་ལ།
རཾ་ཡཾ་ཁཾ། ཨོཾ་ཨཱཿཧཱུྃ། ལན། ཧཱུྃ། བདག་ཉིད་རྡོ་རྗེ་གཞོན་ནུ་གསལ་བའི་མདུན། །དུར་ཁྲོད་མེ་རི་འབར་བའི་གཞལ་ཡས་དབུས། །མཐིང་ནག་གྲུ་གསུམ་པད་
ཉི་རོ་ཡི་གདན། །རྡོ་རྗེ་གཞོན་ནུ་འཁོར་ལོ་རྒྱས་འདེབས་ཡུམ། །ཟླ་གམ་པད་ཉི་རོ་ཡི་གདན་སྟེང་དུ། ཤར་ལྷོ་ནུབ་བྱང་ཀཱི་ལ་རིགས་བཞི་བསྐྱེད། །དེ་ཡི་ཕྱི་རིམ་
འཁོར་ལོ་རྩིབས་བཅུའི་སྟེང༌། །ཁྲོ་བཅུ་ཡབ་ཡུམ་ཟ་གསོད་ཁྲ་ཐབས་ཚོགས། །དེ་ཡི་ཕྱི་རིམ་པད་སྐོར་བཅུ་དྲུག་ལ། །ཤྭ་ན་ས་བདག་བདག་ཉིད་མ་མོའི་ཚོགས། །
སྒོ་བཞིར་གིང་བཞི་བར་མཚམས་ཐམས་ཅད་དུ། །ཚ་བའི་མ་མོ་དབང་ཕྱུག་བརྟན་མ་དང༌། །ལྡང་ལྷ་མཆེད་གསུམ་སྙིང་དྲུང་བཙན་པོ་དང་། །དམ་ཅན་སྤུན་
ལྔ་དགེ་བསྙེན་ཉེར་གཅིག་སོགས། །ཐམས་ཅད་མངོན་སུམ་གསལ་བའི་གནས་གསུམ་ནས། །ཨོཾ་དཀར་ཨཱཿདམར་ཧཱུྃ་མཐིང་མཚན་པ་ལས། །འོད་ཟེར་དཀར་
681

གཏེར་ ཚངས་དབྱངས་རྒྱ་མཚོའི་གསུང་ གསར།
དམར་མཐིང་ལྗང་དཔག་མེད་འཕྲོས། །མེ་རི་འབར་བ་དུར་ཁྲོད་གནས་བརྒྱད་ནས། །རྡོ་རྗེ་གཞོན་ནུ་འཁོར་བཅས་སྤྱན་འདྲེན་ནོ། །སྨྱན་འདྲེན་རོལམོ་ཡུན་རིང་ལ་དྲག་ཏུ་བྱའོ།
ཀྱཻ༑ བདག་ནི་རིག་འཛིན་སྒྲུབ་པ་པོ། །བདག་ནི་རྣལ་འབྱོར་དམ་ཚིག་ཅན། །དམ་ལ་གནས་ཤིང་ལྷ་ལ་ཕྲེང་། །ཁྱེད་རྣམས་སྔོན་གྱི་དམ་བཅའ་ལྟར། །བསྟན་
པ་སྲུང་བར་ཞལ་བཞེས་པའི། །སྒྲུབ་ཕྱིར་བསྐུལ་ཕྱིར་གཤེགས་སུ་གསོལ། །དད་པ་དང་ནི་དམ་ཚིག་གིས། །ཚུར་གཤེགས་རྡོ་རྗེ་གཞོན་ནུ་གཤེགས། །འཁོར་ལོ
རྒྱས་འདེབས་གཤེགས་སུ་གསོལ། །སྲས་མཆོག་རིགས་བཞི་གཤེགས་སུ་གསོལ། །ཁྲོ་བཅུ་ཡབ་ཡུམ་གཤེགས་སུ་གསོལ། _།ཟ་གསོད་ཁྲ་ཐབས་གཤེགས་སུ་གསོལ། །
ཤྭ་ན་མ་བཞི་གཤེགས་སུ་གསོལ། །རེ་ཏེ་མཆེད་བཞི་གཤེགས་སུ་གསོལ། །བདག་ཉིད་མ་བཞི་གཤེགས་སུ་གསོལ། །སྐྱེས་བུ་གིང་བཞི་གཤེགས་སུ་གསོལ། །ཚ་
བའི་མ་མོ་གཤེགས་སུ་གསོལ། །དབང་ཕྱུག་ཉེར་བརྒྱད་གཤེགས་སུ་གསོལ། །བརྟན་མ་བཅུ་གཉིས་གཤེགས་སུ་གསོལ། །སྙིང་དྲུང་བཙན་པོ་གཤེགས་སུ་གསོལ༎
682

অ །དམ་ཅན་སྤུན་ལྔ་གཤེགས་སུ་གསོལ། །དགེ་བསྙེན་ཉེར་གཅིག་གཤེགས་སུ་གསོལ། །མས་གདུང་བུ་ལ་བརྩེ་བ་བཞིན། །རྣལ་འབྱོར་བདག་
གི་འབོད་ལགས་ན། །སྐད་ཅིག་ད་ལྟ་གཤེགས་སུ་གསོལ། ཛཿཧཱུྃ་བཾ་ཧོཿ དུར་ཁྲོད་གཞལ་ཡས་ཁང་ཆེན་དབུས། །པད་ཉི་རོ་ཡི་གདན་སྟེང་དུ། །གཙོ་དང་
འཁོར་གཡོག་མཐུན་པའི་གདན། །ཕུར་པའི་ལྷ་ཚོགས་བཞུགས་སུ་གསོལ། ས་མ་ཡ་ཏིཥྛ་ལྷན། བདག་གི་ལུས་ངག་ཡིད་གསུམ་གྱིས། །དད་གུས་སྟོབས་ཀྱི་ཕྱག་
བགྱིའོ༑ །ཨ་ཏི་པུ་ཧོ། པྲ་ཏིཙྪ་ཧོཿ གཟུགས་སྒྲ་དྲི་རོ་རེག་བྱ་ལྔ། སྣང་སྲིད་ཀུན་བཟང་མཆོད་སྤྲིན་གྱིས། །རྡོ་རྗེ་གཞོན་ནུ་འཁོར་བཅས་མཆོད། །ནང་གི་
མཆོད་པ་འབུལ་བ་ནི། །དབང་པོ་རྣམ་ལྔའི་མེ་ཏོག་དང་། །རྩ་བརྒྱད་སྟོང་སྦྱར་ཨ་མྲྀ་ཏ། །བ་ལིང་གཏོར་མ་དམར་གྱི་བརྒྱན། །རཀྟའི་རྒྱ་མཚོ་ཨཉྙཾ་འཁྱིལ། །
ཤ་སྣ་སྙིང་སྣ་བསམ་མི་ཁྱབ། །གཙོ་འཁོར་མ་ལུས་ཐུགས་དམ་བསྐང་། །གཞན་ཡང་མཆོད་པ་འབུལ་བ་ནི། །ཞིང་བཅུ་དགྲ་བོའི་སྲོག་དབུགས་དང་། །བསྟན་ *
683
ཕུར་གསོལ་

གཏེར་ ཚངས་དབྱངས་རྒྱ་མཚོའི་གསུང་ གསར།
དགྲ་ལོག་འདྲེན་མ་ལུས་པ། །དགྲ་བགེགས་གནོད་བྱེད་ཐམས་ཅད་ཀྱི། །བླ་ཁྲག་སྲོག་དབུགས་ཞལ་དུ་ཐོབ། །སྣང་སྲིད་ཐབས་ཤེས་ཡབ་ཡུམ་དུ། །ཟག་མེད་
དགའ་བཞིའི་མཆོད་པ་འབུལ། །འཁོར་འདས་རོ་གཅིག་ཏིང་འཛིན་འབུལ། །མཆོད་བྱ་མཆོད་བྱེད་མཆོད་ཡུལ་གསུམ། །དམིགས་མེད་ཆོས་སྐུའི་ཐུགས་དམ་
བསྐང་༑ ། མ་ཧཱུ་པཉྩ་བ་ལིཾ་ཏ་རཀྟ་ཏ་ན་ག་ན་དྷརྨཱ་པ་ལ་ཁ་ཁ་ཁཱ་ཧི་ཁཱ་ཧིཿ །ཁྱོད་ལ་བཤགས་པ་བྱ་བ་ནི། །སྡོམ་པ་གསུམ་དང་རྩ་བ་གསུམ། །སྐུ་གསུང་
ཐུགས་དང་འགལ་བ་སོགས། །མི་འཆབ་མི་རྦད་མཐོལ་ལོ་བཤགས། །དགྱེས་བཞིན་མཆོག་ཐུན་དངོས་གྲུབ་སྩོལ། །ཁྱོད་ལ་ཕྲིན་ལས་བཅོལ་བ་ནི། །སྔོན་ཚེ་
རྒྱལ་བའི་སྤྱན་སྔ་རུ། །བསྟན་པ་སྲུང་བར་ཞལ་བཞེས་པའི། །རྒྱལ་བའི་བསྟན་པའི་རྗེས་འཇུག་ལ། །དམ་ཚིག་དགོངས་ལ་བར་ཆད་སོལ། །བསྐུལ་ན་མ་ལྗི་
ལས་མཛོད་ཅིག །ཆོས་སྐྱོང་མཐུ་མེད་མ་མཛད་ཅིག །རྣལ་འབྱོར་དམ་མེད་མི་བྱེད་པས། །སྨྲས་པའི་ཚིག་རྣམས་ཁྱོད་ཀྱིས་ཉོན། །ཁྱོད་ལ་མཐུན་པའི་དམ་
684

།རྫས་ནི། །རྩོལ་བ་ཆེན་པོའི་སྒྲུབས་ལགས་ན། །བཅོལ་བའི་ཕྲིན་ལས་འགྲུབ་པར་མཛོད། །གཉིས་ཀ་དམ་ལ་མི་འདའ་འཚལ། །གསོལ་ལོ་
མཆོད་དོ་སྲུང་མའི་ཚོགས། །སོད་ཅིག་ཐུལ་ཞིག་དགྲ་དང་བགེགས། །རྣལ་འབྱོར་བདག་ཅག་འཁོར་བཅས་ལ། །སྔ་དགྲ་བྱེད་པའི་སྲོག་དབུགས་ལོངས། །ད་
དགྲ་བྱེད་པ་གཏན་ནས་བརློག །ཕྱི་དགྲ་སེམས་པའི་དཔུང་པ་ཆོག །སངས་རྒྱས་བསྟན་པ་བཤིག་པ་དང༌། །སེམས་ཅན་བདེ་སྐྱིད་འཕྲོགས་པ་དང་། །བསྟན་
འཛིན་སྐྱེས་བུར་དགྲ་བྱུང་ན། །ཕ་མ་ཡིན་ཀྱང་སོད་ལ་ཤོག །ཁྱོད་ཀྱང་སྔོན་གྱི་ཁས་ལེན་དགོངས། །རྣལ་འབྱོར་བདག་གི་བཀའ་བཞིན་དུ། །བཅོལ་བའི་ཕྲིན་
ལས་འགྲུབ་པར་མཛོད། །ཅེས་ཕུར་གསོལ་རྒྱུན་ཁྱེར་འདི་ཡང་ཕྱིནང་རྟགས་དང་རྟེན་འབྲེལ་འགྲིགས་ཤིང་བསྲུང་མའི་བཀའི་གནང་བ་ཐོབ་པས། ཕུར་པར་དད་མོས་བྱེད་པའི་རྣལ་འབྱོར་པ། ༧ ཚངས་དབྱངས་རྒྱ་མཚོས་སྨྲས་པ། རྟོགས་ལྡན་མཁྱེན་རབ་རྒྱ་མཚོས་ཡི་གེར་
བྲིས། དགེ་བས་ཆོས་མཛད་ཀུན་གྱིབར་ཆད་ཞི་བར་ཤོག སརྦ་མངྒ་ལཾ། 1
ཕུར་གསོལ་
གསུམ་བྱོན།
རྒྱུན་ཁྱེར།

989